बलाचौर- गढ़शंकर रोड पर पोल्ट्री फार्म को लगी आग
बलाचौर |गढ़शंकर रोडपर स्थित माउंट कार्मल स्कूल की बैकसाइड पर पिछले 20 सालों से पोल्ट्री फार्म चल रहा है। जिसमें आज सुबह 11:00 बजे एक छन्न में आग लग गई,इसके मालिक सरबजीत सिंह साबी पुत्र अमर सिंह वासी गांव सयाना, ने बताया कि आज सुबह मैं पोल्ट्री फार्म से होकर घर को गया, तो वहां से लड़के का फोन आया की पोल्ट्री फार्म के एक हिस्से को आग लग गई है।जिसको देखते हुए मैं वहां पहुंचा और फायर ब्रिगेड नवांशहर को फोन किया, उन्होंने मौके पर आकर आग पर काबू पाया परंतु उस समय तक लगभग 4 से 5 लाख रुपए का नुकसान हो चुका था। आज बिजली ना होने के कारण फायर बिग्रेड को काफी मुश्किलों का सामना करना पड़ा, दूसरी बार पानी भरने के लिए माउंट कार्मल स्कूल ने उनकी सहायता की।इस मौके पर फायर ब्रिगेड नवांशहर की टीम में तरसेम सिंह ड्राइवर, गुरप्रीत सिंह फायरमैन, हर कृष्ण सिंह फायरमैन मौजूद थे। खबर लिखे जाने तक आग लगने के कारणों का पता अभी तक नहीं चल पाया है।
hin_Deva hin_Deva